Какво представлява количка за близнаци тип „Трансформър“?
 Най-просто казано, това са колички, които позволяват различни комбинации от елементи върху едно шаси. Може да поставите люлка плюс лятна седалка, две летни седалки, две столчета за кола, една лятна седалка и едно столче за кола и т.н.
С тези колички можете да возите две деца на различна възраст, което е изключително практично, а когато разхождате само едното дете, не е нужно да бутате празната седалка или столче за кола . Друго тяхно предимство е, че сами избирате посоката на седене . 
Често срещан вариант е поотрасналото дете да седи в лятната седалка по посока на движението, а новороденото – в люлка или столче за кола с лице към майката. Някои модели позволяват добавянето на места за сядане , като по този начин може да настаните три, а в някои случаи дори четири деца. 
Недостатъкът на този вид колички напълно очаквано е голямото им тегло, което от своя страна води и до по-лоша маневреност. 

